CELEX: 32017D2220
Language: el
Date: 2017-11-30 00:00:00
Title: Εκτελεστική απόφαση (ΕΕ, Ευρατόμ) 2017/2220 της Επιτροπής, της 30ής Νοεμβρίου 2017, για την τροποποίηση της απόφασης 90/181/Ευρατόμ, ΕΟΚ με την οποία επιτρέπεται στην Ιταλία να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ [κοινοποιηθείσα υπό τον αριθμό C(2017) 7854]

2.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/29
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ, Ευρατόμ) 2017/2220 ΤΗΣ ΕΠΙΤΡΟΠΉΣ
   της 30ής Νοεμβρίου 2017
   για την τροποποίηση της απόφασης 90/181/Ευρατόμ, ΕΟΚ με την οποία επιτρέπεται στην Ιταλία να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ
   
      
         [κοινοποιηθείσα υπό τον αριθμό C(2017) 7854]
      
   
   (Το κείμενο στην ιταλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
   Έπειτα από διαβούλευση με τη συμβουλευτική επιτροπή ιδίων πόρων,
   Εκτιμώντας τα ακόλουθα:
   
               (1)
            
            
               Δυνάμει του άρθρου 370 της οδηγίας 2006/112/ΕΚ του Συμβουλίου (2), η Ιταλία μπορεί, σύμφωνα με τις προϋποθέσεις που ίσχυαν στο εν λόγω κράτος μέλος την 1η Ιανουαρίου 1978, να εξακολουθήσει να φορολογεί τις πράξεις που περιλαμβάνονται στον κατάλογο του παραρτήματος Χ μέρος Α της ως άνω οδηγίας. Σύμφωνα με το εν λόγω άρθρο, αυτές οι πράξεις πρέπει να λαμβάνονται υπόψη για τον καθορισμό της βάσης των ιδίων πόρων που προκύπτουν από τον φόρο προστιθέμενης αξίας (ΦΠΑ).
            
         
               (2)
            
            
               Με την απόφαση 90/181/Ευρατόμ, ΕΟΚ της Επιτροπής (3), επιτρέπεται στην Ιταλία να χρησιμοποιεί κατά προσέγγιση εκτιμήσεις για τις πράξεις που αναφέρονται στο παράρτημα X μέρος A σημείο 3 της οδηγίας 2006/112/ΕΚ, σχετικά με τα κτίρια και τα γήπεδα προς οικοδόμηση.
            
         
               (3)
            
            
               Με την επιστολή της της 4ης Απριλίου 2017, η Ιταλία ζήτησε την ανάκληση της εξουσιοδότησής της για τον υπολογισμό της βάσης των ιδίων πόρων που προέρχονται από τον ΦΠΑ για τις πράξεις που αναφέρονται στο παράρτημα X μέρος Α σημείο 3 της οδηγίας 2006/112/ΕΚ, δεδομένου ότι δεν είναι πλέον αναγκαία λόγω αλλαγής της εθνικής νομοθεσίας. Κατόπιν της ως άνω νομικής αλλαγής, η Ιταλία δεν επιβάλλει πλέον φόρο σε αυτές τις πράξεις. Συνεπώς δεν επιτρέπεται πλέον αρνητική αντιστάθμιση για του σκοπούς των ίδιων πόρων που προέρχονται από τον ΦΠΑ. Η εξουσιοδότηση θα πρέπει συνεπώς να ανακληθεί.
            
         
               (4)
            
            
               Επομένως, η απόφαση 90/181/Ευρατόμ, ΕΟΚ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 πρώτη παράγραφος της απόφασης 90/181/Ευρατόμ, ΕΟΚ το σημείο 1 διαγράφεται.
   Άρθρο 2
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 30 Νοεμβρίου 2017.
      
         
            Για την Επιτροπή
         
         Günther OETTINGER
         
            Μέλος της Επιτροπής
         
      
   
   
      (1)  ΕΕ L 155 της 7.6.1989, σ. 9.
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
   
      (3)  Απόφαση 90/181/Ευρατόμ, ΕΟΚ της Επιτροπής, της 23ης Μαρτίου 1990, με την οποία επιτρέπεται στην Ιταλία να χρησιμοποιεί κατά προσέγγιση εκτιμήσεις κατά τον υπολογισμό της βάσης ιδίων πόρων που προέρχονται από τον φόρο προστιθέμενης αξίας (ΕΕ L 99 της 19.4.1990, σ. 32).